קייס סעיד

קייס סעיד (בערבית: قيس سعيد; נולד ב-22 בפברואר 1958) הוא משפטן ופוליטיקאי תוניסאי, נשיא תוניסיה ה-6 ופרופסור למשפט חוקתי לשעבר. סעיד נולד בתוניס ב-22 בפברואר 1958 למונצף סעיד וללאלה זכייה, משפחה אינטלקטואלית שאינה מהמעמד הגבוה. דודו, הישאם סעיד, היה מנתח הילדים הראשון בתוניסיה, ונודע ברחבי העולם בשל ניתוח הפרדת התאומים הסיאמיים בשנות השבעים של המאה ה-20. מאז 1999, עבד סעיד כמרצה באוניברסיטת תוניס (אנ'), ושימש כמזכיר הכללי של האגודה התוניסאית של משפט החוקתי בין השנים 1990 ו-1995, וכסגן יו"ר האגודה מאז 1995. כמו כן, סעיד עמד כדיקן בית הספר למשפטים באוניברסיטת סוסה (אנ') בין השנים 1994 ו-1999, והיה מומחה משפטי במכון הערבי לזכויות אדם (ער') של הליגה הערבית. סעיד היה גם חבר בוועדת המומחים של תוניסיה, ועדה שמסרה את הערותיה על טיוטת חוקת תוניסיה (אנ') ב-2014. ב-2019, סעיד התמודד באופן עצמאי בבחירות לנשיאות תוניסיה 2019 (אנ'), וזכה בכ-18.40% מהקולות. מאחר שלא זכה במירב הקולות, התמודד סעיד בסיבוב השני מול נביל אל-קרווי (אנ'). ב-14 באוקטובר 2019, הוכרז סעיד לנשיא תוניסיה ה-6 לאחר שנודע כי זכה בכ-72.71% מהקולות. ב-23 באוקטובר 2019, הושבע סעיד כנשיא תוניסיה. הוא הנשיא הראשון שנולד לאחר שתוניסיה קיבלה את עצמאותה מצרפת ב-20 במרץ 1956. ב-25 ביולי 2021, על רקע ההפגנות המתמשכות הנוגעות לתפקוד לקוי של הממשלה בנושא מגפת הקורונה בתוניסיה וחשד לשחיתות שלטונית, השעה פיטר סעיד את ראש ממשלת תוניסיה, הישאם משישי, הקפיא את פעילות הפרלמנט ל-30 יום, ביטל את חסינות חברי הפרלמנט, ושמר לעצמו את הזכות לפטרם כרצונו. רבים בעם התוניסאי הביעו חשש שצעדיו של סעיד יגררו את תוניסיה בחזרה למשטר סמכותני כפי שהיה בה עד 2011, ויבטלו את ההישגים השבריריים של מחאת האביב הערבי. ב-29 בספטמבר מינה סעיד לראשות הממשלה את נג'לא בודן רמדאן, האישה הראשונה שכיהנה בתפקיד זה, והגיעה לתפקיד ללא ניסיון פוליטי. ב-5 בפברואר 2022 הודיע סעיד על פירוק המועצה העליונה של השלום, גוף עצמאי שהוקם ב-2016 למינוי שופטים. הנשיא התוניסאי האשים את הגוף בהטיה ובהשפעה של מפלגת א-נהדה האיסלאמיסטית. ימים לאחר מכן הודיע סעיד כי החליף את מועצת השלום העליון בגוף "זמני" אחר ונתן לעצמו את הסמכות לפטר שופטים ולאסור עליהם לשבות. ב-6 בפברואר 2022 פיזר סעיד את מועצת השיפוט העליונה בטענות לשחיתויות ברשות השופטת, ובמקביל הודיע בתקשורת שיתיר הפגנות שלוות כנגד המהלך. ב-22 במרץ 2022 פיזר את הפרלמנט המושעה לאחר שאושרה בו הצעת חוקה לשלילת סמכויותיו. קייס סעיד קידם חוקה חדשה שאישורה דרש משאל עם, שהתקיים ב-25 ביולי 2022. חוקה זו נועדה להחליף את החוקה שנוצרה בשנת 2014, לאחר המהפכה ב-2011, פחות משליש מבעלי זכות הבחירה השתתפו במשאל העם על שינוי החוקה, שבו זכה קייס סעיד ב–94.6% מהקולות. בעקבות ניצחון זה, הוא יוכל למנות ולפטר ראש ממשלה, שרים ושופטים ללא אישור פרלמנטרי. בדצמבר 2022 התקיימו בחירות פרלמנטריות כאשר רק 8.8% השתתפו בבחירות. חודש לאחר מכן פרסם בית הדין האפריקאי לזכויות אדם החלטה כי מהלכיו של סעיד שריכזו את מלוא הכוח הפוליטי בידיו לא היו חוקתיים. בראיון שנערך ביוני 2019 לעיתון Acharaâ Al Magharibi, אמר סעיד שהוא תומך בעונש המוות, שהושעה ב-1991 בתוניסיה. הוא גם הצהיר כי ההומוסקסואליות, או יותר נכון הביטוי הציבורי שלה, ממומנת ומעודדת על ידי מדינות זרות, ואמר לעיתון כי: ”נאמר לי שבתים מסוימים הושכרו על ידי גורמים זרים ... הומוסקסואליות הייתה קיימת לאורך ההיסטוריה, אבל אנשים מסוימים רוצים להפיץ הומוסקסואליות” הוא נקט גם עמדות שמרניות בנושאי נשים ופמיניזם, ויצא נגד שוויון מגדרי בנושאי ירושה, בהתאם לפרשנות החוק הדתי שבמדינה. סעיד מתנגד להסדרת יחסי ישראל–תוניסיה באומרו שישראל נמצאת במלחמה עם העולם המוסלמי, וכי כל מנהיג מוסלמי שמנרמל את יחסי החוץ שלהם עם הציונים, צריך להיות מועמד לדין באשמת בגידה. הוא אמר כי למדינתו אין שום בעיה עם יהודים, וכי תוניסאים, כולל אביו, הגנו על יהודים במהלך מלחמת העולם השנייה. על פי דיווח בעיתון הערבי הבינלאומי "ראי אל-יום", נשיא תוניסיה קייס סעיד ביקש להתקרב לישראל בשנת 2022. סעיד נשוי לאישראף שביל, שופטת, יועצת של בית הדין לערעורים בתוניסיה ונשיאת המשנה של בית המשפט הראשון בתוניס, אותה הכיר כשהייתה סטודנטית למשפטים באוניברסיטת סוסה (אנ') ולהם שלושה ילדים. מדיה וקבצים בנושא קייס סעיד בוויקישיתוף ניו יורק טיימס, "הוא מוכן לעשות כל מה שצריך כדי להישאר בשלטון", באתר הארץ, 6 באוקטובר 2024 "Qui est Kais Saied, l'infatigable marcheur, qui a emporté le premier tour de la présidentielle en Tunisie (Album photos)". Leaders (בצרפתית). ארכיון מ-2019-09-21. נבדק ב-17 בספטמבר 2019. {{cite web}}: (עזרה) "Hailing 'new revolution', political outsider Saied elected Tunisia's president". Reuters (באנגלית). 2019-10-14. נבדק ב-2019-10-25. פרופסור למשפטים נבחר כנשיא תוניסיה החדש: "שלב חדש בתולדותנו", באתר וואלה! חדשות, ‏2019-10-14 גרדיאן, רויטרס, הבחירות בתוניסיה: מסתמן ניצחון לפרופ' למשפטים שנתמך בידי האיסלאמיסטים, באתר הארץ, 13 באוקטובר 2019 המשפטן נבחר, היהודים בתוניסיה חוששים, באתר ערוץ 7 ניצחון בהפתעה, באתר ynet, ‏2019-10-15 Tunisia's new president vows to fight for women's rights, AP NEWS, ‏2019-10-23 "Political outsider Saied sworn in as Tunisia's president". Reuters (באנגלית). 2019-10-23. נבדק ב-2019-10-25. חדשות 13, לראשונה בתוניסיה: אישה בראשות הממשלה, באתר חדשות 13, 29 בספטמבר 2021 Yee, Vivian (2021-07-26). "Tunisia's Democracy Verges on Collapse as President Moves to Take Control". The New York Times (באנגלית אמריקאית). ISSN 0362-4331. נבדק ב-2021-07-29. Tunisian president sacks PM, suspends parliament after violent protests, France 24, ‏2021-07-25 (באנגלית) בגלל הקורונה והמשבר הכלכלי: נשיא תוניסיה הדיח את רה"מ והקפיא את פעילות הפרלמנט, באתר הארץ, 26 ביולי 2021 בגלל הקורונה והמשבר הכלכלי: נשיא תוניסיה הדיח את רה"מ והקפיא את פעילות הפרלמנט, באתר הארץ, 26 ביולי 2021 מסע טיהורים פוליטי בתוניסיה: הנשיא הדיח שופטים ופקידי ממשל ומואשם ברודנות, באתר הארץ, 29 ביולי 2021 Tunisia’s referendum: Victory for ‘yes’ vote, but failure for revolution, France 24, ‏2022-07-27 (באנגלית) תוניסיה: הנשיא עשה צעד דרמטי נגד מערכת המשפט, באתר בחדרי חרדים, 6 בפברואר 2022 נשיא תוניסיה הורה על פיזור הפרלמנט, באתר ערוץ 7, ‏2022-03-31 נשיא תוניסיה פיזר את הפרלמנט, לאחר שהמחוקקים הצביעו לבטל את סמכויותיו, באתר הארץ, 31 במרץ 2022 Hundreds protest in Tunis against Saied's constitutional referendum plan, France 24, ‏2022-06-19 (באנגלית) Tunisia's president amends draft constitution consolidating his power, France 24, ‏2022-07-09 (באנגלית) צבי בראל, דיקטטור בלי דת, באתר הארץ, 12 ביוני 2022 צבי בראל, ללא תמיכת הציבור, נשיא תוניסיה מחזיר את ארצו לעידן הרודנות, באתר הארץ, 27 ביולי 2022 12 שנה ל"אביב הערבי": רק 8.8% השתתפו בבחירות בתוניסיה, הנשיא נקרא להתפטר, באתר ynet, 18 בדצמבר 2022 תוניסיה: בית המשפט האפריקאי נגד קיס סעיד | הפורום לחשיבה אזורית, באתר הפורום לחשיבה אזורית, ‏3 בundefined 2023 "Kaïs Saïed : j'éliminerai les élections législatives et je suis pour la peine de mort". businessnews.com.tn (בצרפתית). 11 ביוני 2019. נבדק ב-12 ביוני 2019. {{cite web}}: (עזרה) Lussato, Céline. "Présidentielle tunisienne : " Robocop ", ultraconservateur… 10 choses à savoir sur Kaïs Saïed". Le Nouvel Observateur. נבדק ב-17 בספטמבר 2019. {{cite news}}: (עזרה) Tunisia's president-elect: Normalization with Israel is treason, Israel National News (באנגלית) T. O. I. staff, AFP, Tunisia’s new president regards any ties with Israel as ‘high treason’, www.timesofisrael.com (באנגלית) תמיר מורג, מגעים דיפלומטיים בין ישראל לתוניסיה; דיווח: "אלג'יריה מנסה לסכל את המהלך", באתר ישראל היום, 8 ביוני 2022 Présidentielle 2019 : Biographie de Kais Saied, vainqueur du premier tour, Webdo, ‏2019-09-16 (בצרפתית)